text: نئی دہلی۔یکم فروری 2019،گزشتہ ساڑھے چار برسوں کے دوران کالا دھن قانون ، مالی مفرور مجرم خطاکار ایکٹ اور نوٹ بندی کی شکل میں حکومت کے ذریعے کئے گئے کالا دھن مخالف متعدد اقدامات کے سبب تقریباً 1,30,000 کروڑ روپے کی غیراعلان شدہ آمدنی کو ٹیکس کے دائرے کے تحت لایا گیا ہے۔ حکومت کے ان اقدمات کی وجہ سے تقریباً50ہزار کروڑ روپے کی مالیت کی جائیدادوں کو ضبط کیا گیا ہے۔مزید برآں بڑے پیمانے پرنقدی کرنسی رکھنے والے افراد کو اپنی آمدنی کے ذرائع بتانے کے لئے مجبور کیا گیا ہے۔